Document ID: 32008D0077

ΑΠΌΦΑΣΗ ΤΗΣ ΕΠΙΤΡΟΠΉΣ
της 25ης Ιανουαρίου 2008
για την έγκριση των σχεδίων του 2008 για την εκρίζωση της κλασικής πανώλης των χοίρων στους αγριόχοιρους και τον επείγοντα εμβολιασμό των αγριόχοιρων κατά της νόσου αυτής στη Βουλγαρία
[κοινοποιηθείσα υπό τον αριθμό Ε(2008) 270]
(Το κείμενο στη βουλγαρική γλώσσα είναι το μόνο αυθεντικό)
(2008/77/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2001/89/ΕΚ του Συμβουλίου, της 23ης Οκτωβρίου 2001, για τα κοινοτικά μέτρα για την καταπολέμηση της κλασσικής πανώλους των χοίρων (1), και ιδίως το άρθρο 16 παράγραφος 1 δεύτερο εδάφιο και το άρθρο 20 παράγραφος 2 τέταρτο εδάφιο,
Εκτιμώντας τα ακόλουθα:
(1)
Η οδηγία 2001/89/ΕΚ θεσπίζει ελάχιστα κοινοτικά μέτρα για την καταπολέμηση της κλασικής πανώλης των χοίρων. Στα εν λόγω μέτρα περιλαμβάνεται, μεταξύ άλλων, η υποχρέωση των κρατών μελών να υποβάλλουν στην Επιτροπή, μετά την επιβεβαίωση του πρωτογενούς κρούσματος κλασικής πανώλης των χοίρων σε άγριους χοίρους, σχέδιο των μέτρων που λαμβάνονται για την εκρίζωση της νόσου. Η εν λόγω οδηγία περιλαμβάνει επίσης διατάξεις σχετικά με τον επείγοντα εμβολιασμό των άγριων χοίρων.
(2)
Η κλασική πανώλη των χοίρων παρουσιάζεται στους άγριους χοίρους στη Βουλγαρία.
(3)
Η Βουλγαρία έθεσε σε εφαρμογή ένα πρόγραμμα για την επιτήρηση και τον έλεγχο της κλασικής πανώλης των χοίρων σε ολόκληρη την επικράτεια της χώρας. Το πρόγραμμα αυτό εξακολουθεί να εφαρμόζεται.
(4)
Η απόφαση 2006/800/ΕΚ, της 23ης Νοεμβρίου 2006, για την έγκριση των σχεδίων για την εκρίζωση της κλασικής πανώλης των χοίρων στους αγριόχοιρους και τον επείγοντα εμβολιασμό των αγριόχοιρων κατά της νόσου αυτής στη Βουλγαρία (2) εκδόθηκε ως ένα από τα μέτρα για την καταπολέμηση της κλασικής πανώλης των χοίρων. Η απόφαση 2006/800/ΕΚ ισχύει έως τις 31 Δεκεμβρίου 2007.
(5)
Στις 15 Οκτωβρίου 2007 η Βουλγαρία υπέβαλε επίσης για έγκριση ένα σχέδιο, για το 2008, για την εκρίζωση της κλασικής πανώλης των χοίρων στους αγριόχοιρους και ένα σχέδιο για τον επείγοντα εμβολιασμό των αγριόχοιρων στο σύνολο της επικράτειας του εν λόγω κράτους μέλους.
(6)
Η Επιτροπή εξέτασε αυτά τα σχέδια που υπέβαλε η Βουλγαρία και έκρινε ότι είναι σύμφωνα με την οδηγία 2001/89/ΕΚ. Συνεπώς, πρέπει να εγκριθούν.
(7)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Σχέδιο για την εκρίζωση της κλασικής πανώλης των χοίρων στους αγριόχοιρους
Εγκρίνεται το σχέδιο που υπέβαλε η Βουλγαρία στην Επιτροπή στις 15 Οκτωβρίου 2007 για την εκρίζωση της κλασικής πανώλης των χοίρων στους αγριόχοιρους στην περιοχή που αναφέρεται στο σημείο 1 του παραρτήματος.
Άρθρο 2
Σχέδιο επείγοντος εμβολιασμού των αγριόχοιρων κατά της κλασικής πανώλης των χοίρων
Εγκρίνεται το σχέδιο που υπέβαλε η Βουλγαρία στην Επιτροπή στις 15 Οκτωβρίου 2007 για τον επείγοντα εμβολιασμό των αγριόχοιρων κατά της κλασικής πανώλης των χοίρων στην περιοχή που αναφέρεται στο σημείο 2 του παραρτήματος.
Άρθρο 3
Συμμόρφωση
Η Βουλγαρία λαμβάνει τα αναγκαία μέτρα για τη συμμόρφωση με την παρούσα απόφαση, τα οποία και δημοσιεύει. Ενημερώνει αμέσως την Επιτροπή σχετικά.
Άρθρο 4
Εφαρμογή
Η παρούσα απόφαση ισχύει από την 1η Ιανουαρίου 2008 έως την 31η Δεκεμβρίου 2008.
Άρθρο 5
Αποδέκτης
Η παρούσα απόφαση απευθύνεται στη Δημοκρατία της Βουλγαρίας.
Βρυξέλλες, 25 Ιανουαρίου 2008.

Labels: 0
18
20
6